Il-kumitat speċjali tal-PE dwar il-kriminalità organizzata approva r-rapport finali tiegħu nhar is-17 ta' Settembru b'segwitu għal 18-il xahar ta' ħidma, fejn stipula kif l-UE tista' taffronta l-problema b'mod aktar effikaċi. Tkellimna mal-awtur tar-rapport, Salvatore Iacolino, membru Taljan tal-Grupp PPE li saħaq fuq il-fatt li r-rakkomandazzjonijiet fir-rapport kienu lesti biex jitwettqu. Hemm 3,600 organizzazzjoni tal-kriminalità organizzata li joperaw fl-UE. Xi prijoritajiet feġġew matul it-18-il xahar ta' ħidma fil-kumitat? L-isfida ewlenija tal-Unjoni Ewropea hi li tiżviluppa kooperazzjoni ġudizzjarja bejn il-forzi tal-pulizija nazzjonali. Għandna nistabbilixxu qafas ġuridiku wieħed: sentenza li tingħata fi Stat Membru partikolari għandha tiġi applikata fl-Istati Membri l-oħra kollha. Eżempju tajjeb hu "r-reat ta' assoċjazzjoni mafjuża", li attwalment jeżisti biss fl-Italja. Nistgħu nitkellmu dwar "mafja Ewropea"? Il-mafji mhumiex marbutin ma' żona ġeografika waħda. Fil-Ġermanja, l-ikbar organizzazzjonijiet tal-kriminalità organizzata huma Torok jew Russi. Għaldaqstant, sfida Ewropea teħtieġ soluzzjoni Ewropea. Waħda mill-ikbar kisbiet tal-UE kienet is-suq uniku, imma rridu niggarantixxu li n-negozji li jiġu kkundannati minħabba korruzzjoni jew ħasil ta' flus fi Stat Membru partikolari jiġu esklużi milli jieħdu sehem fl-għoti ta' kuntratti pubbliċi fl-UE kollha kemm hi. ħalfejn parti sinifikanti tar-rapport hi ddedikata għall-aspetti finanzjarji tal-organizzazzjonijiet kriminali? Irridu nattakkaw l-assi kriminali, inneħħu s-segretezza bankarja u ntemmu r-rifuġji fiskali fl-UE. Għalhekk hu daqstant importanti li tiġi żviluppata governanza bankarja aktar b'saħħitha. Dak li ktibna fir-rapport finali ma jistax jibqa' biss fuq karta. Iktar informazzjoni Kumitat speċjali dwar il-kriminalità organizzata, il-korruzzjoni u l-ħasil tal-flus Membri tipprepara lista ripressjoni Aqsam din il-paġna ma' ħaddieħor: Irreġistra biex tirċievi l-aġġornamenti b'mail